text: O sici no Rosiya a kitakit i,o patatekoan ko faco no sici, o contong ko tapang no kitakit,6 a mihecaan ko katayalan, manga’ay to pararid to kinacecay, o kalotamdaw ko misinkiway, o kinpo ato rikec ko paranaan no kitakit, o sici ira ko citatodongay misang’ay to rikec a ’icel,o citodongay to pisawkit a ’icel ato citodongay to tayal a ’icel. O contong ko sakakaay a ci’icelay, nawhan i,o kakeridan no matayalay no sifo ato rihaday no kitakit a kayki,iraay ko ’icel a mitoro’ to tapang no sifo ato roma a ikakaay tapang no sifo, nikawrira, i’ayawen  ko pihai no Toma o pikaykian no kitakit. O kakeridan ho no sofitay, manga’ay a patangsol pasadak to rikec.